आम नागरिकलाई सूचनाको हक दिन एउटा त नागरिकहरू आफै सूचना लिन तयार हुनुपर्छ । यसको पहिलो भूमिका सञ्चारमाध्यमले गर्छ । त्यसका लागि निजी र सरकारी सञ्चारमाध्यमको भूमिका उल्लेख्य हुन्छ । यसमा सरकारले मध्यस्थताको भूमिका निर्वाह गर्छ । दूरदराजमा बसेका मान्छेलाई अहिले पनि सञ्चारका बारेमा थाहा छैन । कतिपयले टेलिभिजन हेरेर, एफएम सुनेर तथा पत्रिका पढेर आफ्नो हकको अनुभूति गर्ने गरेका हुन्छन् । त्यसको माध्यम भनेको सञ्चारजगत् नै हो । सञ्चारजगत्लाई यो हक दिलाउने कुरामा त हामीले सहजीकरण गर्नुपर्छ ।
